ai4bharat/Pralekha huggingface dataset:
राष्ट्रपति सचिवालय
आम जनता के लिए 5 जनवरी से फिर खुलेगा राष्ट्रपति भवन संग्रहालय
राष्ट्रपति भवन संग्रहालय परिसर, जो कोविड-19 के कारण आम जनता के भ्रमण के लिए 13 मार्च, 2020 से बंद था, 5 जनवरी, 2021 से पुनः खुलेगा। यह सभी दिन खुला रहेगा । आगंतुक भ्रमण के लिए वेबसाइट्स- https://presidentofindia.nic.inया https://rashtrapatisachivalaya.gov.in/या https://rbmuseum.gov.in/पर जाकर ऑनलाइन बुकिंग कर सकते हैं। पहले की तरह, प्रति आगंतुक 50/- रुपये का मामूली पंजीकरण शुल्क लिया जाएगा। स्पॉट बुकिंग जो पहले उपलब्ध थी, उसे अस्थायी रूप से निलंबित रखा गया है।
सामाजिक दूरी के मानदंडों को बनाए रखने के लिए, प्रात: 9:30 - 11:00, प्रात: 11:30 - 1:00 अपराह्न, 1:30 अपराह्न - 3:00 अपराह्न और 3:30 अपराह्न से शाम 5:00 बजे के बीच चार प्री-बुकिंग टाइम स्लॉटस तय किए गए हैं, साथ प्रति स्लॉट में 25 आगंतुकों की अधिकतम सीमा तय की गई है। भ्रमण के दौरान, आगंतुकों को मास्क पहनने, सामाजिक दूरी बनाए रखने, आरोग्य सेतु ऐप इंस्टॉल करने जैसे कोविड प्रोटोकॉल से जुड़े नियमों का पालन करना पड़ेगा। कोविड-19 के लिहाज से कमजोर व्यक्तियों को यात्राकरने से बचने को कहा जाता है।
राष्ट्रपति भवन संग्रहालय परिसर इतिहास को कहानी के रूप में दर्शाने वाला एक संग्रहालय है जिसमें कला, संस्कृति, विरासत और इतिहास के उत्तम प्रतीकों और अमूल्य कलाकृतियों को प्रदर्शित किया गया है।
महिला एवं बाल विकास मंत्रालय
महिला एवं बाल विकास मंत्रालय ने नारी शक्ति पुरस्कार-2022 के लिए आवेदन पत्र/नामांकन आमंत्रित किए
यह पुरस्कार महिला सशक्तिकरण, विशेष रूप से कमजोर और हाशिए पर रहने वाली महिलाओं की भलाई के लिए काम करने वाले व्यक्तियों को सम्मानित करने के लिए दिए जाएंगे
ऑनलाइन आवेदन पत्र/नामांकन 31 अक्टूबर, 2022 तक भेजे जा सकते हैं
भारत सरकार के महिला एवं बाल विकास मंत्रालय ने नारी शक्ति पुरस्कार-2022 के लिए आवेदन पत्र/नामांकन आमंत्रित किए हैं। नारी शक्ति पुरस्कार, 2022 के लिए आवेदन पत्र/नामांकन केवल निर्दिष्ट वेबसाइट यानी www.awards.gov.in के माध्यम से स्वीकार किए जाएंगे।
31 अक्टूबर, 2022 तक प्राप्त सभी आवेदन पत्रों/नामांकनों पर वर्ष 2022 के लिए नारी शक्ति पुरस्कार के लिए विचार किया जाएगा।
नारी शक्ति पुरस्कार-2022 महिला एवं बाल विकास मंत्रालय द्वारा अंतर्राष्ट्रीय महिला दिवस के अवसर पर यानी 8 मार्च, 2023 को महिला सशक्तिकरण, विशेष रूप से कमजोर और हाशिए पर रहने वाली महिलाओं के लिए काम करने वाले व्यक्तियों को सम्मानित करने के लिए प्रदान किए जाएंगे।
पात्रता मानदंड और अन्य विवरण के लिए, नारी शक्ति पुरस्कार के लिए दिशानिर्देश महिला एवं बाल विकास मंत्रालय की वेबसाइट https://wcd.nic.in/acts/guidelines-nari-shakti-puraskar-2022-onwards पर और आवेदन पत्र/नामांकन पोर्टल www.awards.gov.in पर उपलब्ध हैं।
मंत्रिमण्डल
मंत्रिमंडल ने कैंसर शोध पहल पर भारत और ब्रिटेन के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने कैंसर शोध पहल पर भारत और ब्रिटेन के बीच समझौता ज्ञापन को अपनी मंजूरी दे दी है। इस समझौता ज्ञापन पर 14 नवंबर, 2018 को हस्ताक्षर किए गए थे।
विवरणः
भारत-ब्रिटेन कैंसर शोध पहल क्लिनिकल शोध, जनसांख्यिकी शोध, नई टेक्नोलॉजी और शरीर विज्ञान के क्षेत्र में भारत और ब्रिटेन के अग्रणी विशेषज्ञों को साथ लाकर किफायती, रोकथाम तथा कैंसर देखभाल जैसी शोध चुनौतियों की पहचान करेगी। यह पहल नये शोध गठजोड़ विकसित करने में पहल करेगी और कैंसर परिणामों के विरूद्ध प्रगति को सक्षम बनाने में प्रभावी शोध कार्य करेगी।
धन पोषण व्यवस्थाः
5 वर्षों में इस पहल के लिए कुल शोध धनकोष 10 मिलियन पाउंड  का होगा। इस कोष में कैंसर रिसर्च यूके  की हिस्सेदारी 5 मिलियन पाउंड  और जैव प्रौद्योगिकी विभाग की हिस्सेदारी भी 5 मिलियन पाउंड  की होगी। दोनों की बराबर निधियां वित्त वर्ष प्रारंभ होने के समय जारी दरों के अनुसार होंगी।
प्रभावः
कैंसर परिणामों में सुधार के उद्देश्य के साथ प्रौद्योगिकी, बायोमेडिकल, क्लिनिकल तथा फार्मास्युटिकल नवाचारों में वृद्धि के बावजूद कैंसर देखभाल पर बढ़ते खर्च को पूरा करने में विश्व की बोझ से दबी स्वास्थ्य प्रणाली पूरी तरह से लैस नहीं हो पाएगी। भारत-यूके कैंसर शोध पहल ने श्रेष्ठ शोधकर्ताओं, वैज्ञानिकों, स्वास्थ्य सेवा संगठनों तथा संस्थानों को एक-दूसरे से जुड़ने में सहयोग के लिए रूपरेखा तय की है, ताकि कैंसर देखभाल के लिए उच्च मूल्य और कम लागत के बहु-विषयक शोध मंच तैयार हो सके। इस पहल के माध्यम से डॉक्टोरल, पोस्ट डॉक्टोरल स्तर के शोधकर्ताओं और प्रारंभिक केरियर के वैज्ञानिकों की संख्या बढ़ेगी। ऐसे शोधकर्ता न केवल अत्याधुनिक टेक्नोलॉजी में प्रशिक्षित किए जाएंगे, बल्कि उन्हें आवश्यक नेतृत्व और परियोजना प्रबंधन कौशल में प्रशिक्षित किया जाएगा, जिससे उन्हें अकादमिक क्षेत्र और संबंधित बायो-फार्मा उद्योग में निश्चित अवधि के शोध कार्य प्राप्त करने में सहायता मिलेगी।
पृष्ठभूमिः
भारत-ब्रिटेन कैंसर शोध पहल विज्ञान और टेक्नोलॉजी मंत्रालय के जैव प्रौद्योगिकी विभाग तथा कैंसर रिसर्च यूके  का 5 वर्ष का सहयोगी द्विपक्षीय शोध कार्यक्रम है। यह कार्यक्रम कैंसर के किफायती दृष्टिकोण पर फोकस करेगा। 5 वर्ष में सीआरयूके और जैव प्रौद्योगिकी विभाग दोनों 5-5 मिलियन पाउंड  का निवेश करेंगे और संभावित धन देने वाले सहयोगियों से आगे निवेश की कोशिश करेंगे। भारत-ब्रिटेन कैंसर शोध कार्यक्रम की घोषणा प्रधानमंत्री श्री नरेन्द्र मोदी की 18 अप्रैल, 2018 की ब्रिटेन यात्रा के दौरान दोनों देशों के प्रधानमंत्रियों द्वारा जारी संयुक्त वक्तव्य में की गई थी। संयुक्त वक्तव्य में कहा गया था कि “उन्नतशील लोकतंत्र के रूप में हम घनिष्टता के साथ काम करने की इच्छा साझा करते हैं और उन सभी के साथ घनिष्टता के साथ काम करने की इच्छा व्यक्त करते हैं जो सहमत अंतर्राष्ट्रीय तौर-तरीकों, वैश्विक शांति और स्थिरता मर्यादित करने वाली नियम आधाऱित अंतर्राष्ट्रीय व्यवस्था को समर्थन देने में हमारे उद्देश्यों को साझा करते हैं। एक साथ भारत और ब्रिटेन एक अनिश्चित विश्व में अच्छाई के लिए एक शक्ति हैं। हम वैश्विक चुनौतियों से निपटने में अपने अनुभवों और ज्ञान को साझा करते हैं। भारत का जैव प्रौद्योगिकी विभाग तथा कैंसर रिसर्च यूके 10 मिलियन पाउंड  की द्विपक्षीय शोध पहल लांच करने का प्रस्ताव करते हैं, जो कैंसर के इलाज के लिए कम लागत पर फोकस करेगी”।
प्रधानमंत्री कार्यालय
प्रधानमंत्री 4 जुलाई को पुट्टपर्थी में साईं हीरा ग्लोबल कन्वेंशन सेंटर का उद्घाटन करेंगे
प्रधानमंत्री श्री नरेन्द्र मोदी 4 जुलाई को सुबह 10:30 बजे वीडियो कॉन्फ्रेंसिंग के जरिए आंध्र प्रदेश के पुट्टपर्थी में साईं हीरा ग्लोबल कन्वेंशन सेंटर का उद्घाटन करेंगे। इस उद्घाटन समारोह में दुनिया भर के प्रमुख गणमान्य व्यक्ति और श्रद्धालु मौजूद रहेंगे।
श्री सत्य साईं सेंट्रल ट्रस्ट ने पुट्टपर्थी स्थित प्रशांति निलयम में एक नई सुविधा, साईं हीरा ग्लोबल कन्वेंशन सेंटर का निर्माण किया है। प्रशांति निलयम श्री सत्य साईं बाबा का मुख्य आश्रम है। समाजसेवी श्री रयुको हीरा द्वारा प्रदत्त यह कन्वेंशन सेंटर सांस्कृतिक आदान-प्रदान, आध्यात्मिकता और वैश्विक सद्भाव को बढ़ावा देने वाले दृष्टिकोण का एक प्रमाण है। यह विविध पृष्ठभूमि वाले लोगों को एक साथ आने, आपस में जुड़ने और श्री सत्य साईं बाबा की शिक्षाओं के बारे में जानने हेतु एक उपयुक्त वातावरण प्रदान करता है। इसकी विश्वस्तरीय सुविधाएं एवं अवसंरचना सम्मेलनों, सेमिनारों और सांस्कृतिक कार्यक्रमों के आयोजन को सुविधाजनक बनायेंगी, जिससे जीवन के सभी क्षेत्रों से जुड़े लोगों के बीच आपसी संवाद एवं समझ को बढ़ावा मिलेगा। इस विशाल परिसर में ध्यान कक्ष, शांत उद्यान और आवासीय सुविधाएं भी उपलब्ध हैं।
विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने आजादी का अमृत महोत्सव के तहत कठुआ में आयोजित सीबीसी की 3 दिवसीय मल्टीमीडिया प्रदर्शनी का दौरा किया
मंत्री ने फोटो प्रदर्शनी, ओडियो-दृश्य विज्ञापन व वृत्तचित्र स्क्रीनिंग के माध्यम से भारत के स्वतंत्रता संघर्ष के इतिहास को प्रदर्शित करने के लिए जम्मू और कश्मीर स्थित सीबीसी के प्रयासों की सराहना की
केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कठुआ स्थित सरकारी डिग्री कॉलेज में 3 दिवसीय मल्टीमीडिया प्रदर्शनी के समापन कार्यक्रम में शामिल हुए।
आजादी का अमृत महोत्सव के तहत इस प्रदर्शनी का आयोजन भारत सरकार के सूचना और प्रसारण मंत्रालय के अधीन केंद्रीय संचार ब्यूरो ने किया। इसे जम्मू और कश्मीर के विभिन्न जिलों में जागरूकता कार्यक्रमों की एक श्रृंखला के एक हिस्से के तहत कठुआ स्थित क्षेत्र कार्यालय में आयोजित किया गया।
इस दौरान डॉ. जितेंद्र सिंह ने फोटो प्रदर्शनी, ओडियो-दृश्य विज्ञापन, प्रकाशित सूचना शिक्षा व संचार  सामग्री और वृत्तचित्र स्क्रीनिंग के माध्यम से भारत के स्वतंत्रता संघर्ष के इतिहास को प्रदर्शित करने के लिए जम्मू और कश्मीर के केंद्रीय संचार ब्यूरो के प्रयासों की सराहना की।
इसके अलावा इस प्रदर्शनी में एक विशेष खंड जी-20 भारत को समर्पित किया गया। वहीं, इस प्रदर्शनी के हिस्से के रूप में हालिया ऑनलाइन शैक्षणिक वीडियो गेम- आजादी क्वेस्ट और भारत के स्वतंत्रता संघर्ष के गुमनाम नायकों की कहानियों को चित्रित करने वाला दूरदर्शन का 75 एपिसोड की बड़ी धारावाहिक- स्वराज के लिए अलग क्षेत्र निर्धारित किया गया। आज के कार्यक्रम में एक चित्रकला प्रतियोगिता, देशभक्ति गीत गायन प्रतियोगिता, एक संगोष्ठी और आईसीडीएस अधिकारियों के विशेषज्ञ व्याख्यान आयोजित किए गए।
इस कार्यक्रम में आंगनबाड़ी कार्यकर्ताओं, पीआरआई, सीडीपीओ और छात्रों के अलावा कठुआ जिला विकास परिषद  के उपाध्यक्ष श्री रघुनंदन सिंह बबलू, कठुआ के उपायुक्त, जम्मू और कश्मीर के सीबीसी के संयुक्त निदेशक श्री राहुल पाण्डेय, पीआईबी- जम्मू के एमएंडसीओ श्री गुलाम अब्बास, कठुआ के डीआईओ श्री शेख मुदासिर अमीन व श्री नीरज भार्गव और कठुआ के एफपीए श्री राजेश शर्मा उपस्थित थे।
<><><><><>
एमजी/एएम/एचकेपी/एजे
(Visitor Counter : 183
रक्षा मंत्रालय
क्यूआरएसएएम प्रणाली का द्वितीय सफल उड़ान परीक्षण
 प्रणाली ने हवाई लक्ष्य का सटीक रूप से पता लगाया और सफलतापूर्वक लक्ष्य को तय समय में मार गिराया। उड़ान परीक्षणों की श्रृंखला में यह द्वितीय उड़ान परीक्षण आज ओडिशा तट पर एकीकृत परीक्षण रेंज, चांदीपुर से 15.42 बजे किया गयाI यह परीक्षण एक बार फिर से उच्च क्षमता वाले मानवरहित जेट हवाई लक्ष्य, जिसे बंशी कहा गया, के खिलाफ किया गया जो एक विमान के अनुरूप है।
रडार ने काफी लंबी दूरी से ही लक्ष्य का पता लगा लिेया और मिशन कंप्यूटर द्वारा स्वचालित तरीके से मिसाइल के दागे जाने तक उसकी निगरानी करता रहा। रडार डेटा लिंक के माध्यम से मिसाइल को निरंतर मार्गदर्शन प्रदान किया जाता रहा। मिसाइल ने टर्मिनल सक्रिय होमिंग मार्गदर्शन में प्रवेश किया और लक्ष्य के इतने करीब पहुंच गया, जोकि आयुध सक्रियण के संचालन के लिए पर्याप्त थाI
यह उड़ान परीक्षण हथियार प्रणाली की तैनाती विन्यास में किया गया था जिसमें लॉन्चर, पूर्ण रूप से स्वचालित कमान और नियंत्रण प्रणाली, निगरानी प्रणाली और मल्टी फंक्शन रडार शामिल थी। यह क्यूआरएसएएम हथियार प्रणाली, जिसका संचालन गतिशील स्थिति में किया जा सकता है, में सभी स्वदेशी रूप से विकसित उपप्रणाली शामिल हैं। परीक्षण के सभी उद्देश्य पूर्ण रूप से प्राप्त किए गए। यह प्रक्षेपण भारतीय सेना के उपयोगकर्ताओं की उपस्थिति में किया गया।
रडार, टेलीमेट्री और इलेक्ट्रो ऑप्टिकल सेंसर जैसे कई रेंज उपकरण तैनात किए गए थे जिन्होंने उड़ान के संपूर्ण डेटा को कैप्चर किया और मिसाइल के प्रदर्शन को सत्यापित किया।
पुणे से एआरडीई और आर एंड डीई  की टीमें, एलआरडीई बेंगलुरु और आईआरडीई देहरादून के अलावा हैदराबाद और बालासोर से मिसाइल कॉम्प्लेक्स प्रयोगशालाओं ने परीक्षण में भाग लिया।
क्यूआरएसएएम परीक्षण की श्रृंखला में पहला परीक्षण 13 नवंबर 2020 को किया गया जिसमे सीधा प्रहार करके एक बड़ी उपलब्धि हासिल की गई। दूसरे परीक्षण ने आयुध के प्रदर्शन के मापदंडों को साबित कर दिया।
रक्षा मंत्री श्री राजनाथ सिंह ने डीआरडीओ के वैज्ञानिकों को क्यूआरएसएएम के सफल उड़ान परीक्षण के लिए बधाई दी। सचिव डीडी आरएंडडी एवं अध्यक्ष, डीआरडीओ डॉ. जी सतीश रेड्डी ने लगातार दूसरे सफल उड़ान परीक्षण पर क्यूआरएसएएम परियोजना पर काम करने वाली सभी टीमों को बधाई दीI
वित्त मंत्रालय
सीबीडीटी और सेबी के बीच आज समझौता ज्ञापन  पर हस्ताक्षर हुए
केंद्रीय प्रत्यक्ष कर बोर्ड  और भारतीय प्रतिभूति और विनिमय बोर्ड  ने दोनों संगठनों के बीच डेटा-साझा करने के उदेश्य से आज एक औपचारिक समझौता ज्ञापन  पर हस्ताक्षर किए।दोनों संगठनों के वरिष्ठ अधिकारियों की उपस्थिति मेंवीडियो कॉन्फ्रेंस के माध्यम से सीबीडीटी की प्रमुख डीजीआईटी श्रीमती अनु जे सिंह तथा सेबी की पूर्णकालिक सदस्यश्रीमती माधवी पुरी बुच नेसमझौता ज्ञापन पर हस्ताक्षर किए।
समझौता ज्ञापन से सेबी और सीबीडीटी को आपस में स्वचालित और नियमित आधार पर डेटा और सूचना साझा करने की सुविधा प्राप्त होगी। डेटा के नियमित आदान-प्रदान के अलावा, सेबी और सीबीडीटी विभिन्न कानूनों के तहत अपने कार्यों को पूरा करने के उद्देश्य से, अनुरोध पर या अपने आप डेटाबेस में उपलब्ध जानकारी का आदान-प्रदान भी करेंगे।
समझौते पर हस्ताक्षर वाले दिन से एमओयू लागू हो जायेगा।यह सीबीडीटी और सेबी की पहल है, जो पहले से ही विभिन्न तंत्रों के माध्यम से आपस में सहयोग कर रहे हैं। इसके लिए एक डेटा एक्सचेंज स्टीयरिंग ग्रुप का भी गठन किया गया है, जो डेटा साझा स्थिति की समीक्षा करने और डेटा साझा तंत्र की प्रभावशीलता को और बेहतर बनाने के लिए समय-समय पर बैठक करेगा।
यह एमओयू, सेबी और सीबीडीटी के बीच सहयोग और तालमेल के एक नए युग की शुरुआत का प्रतीक है।
एसजी / एएम / जेके
(Visitor Counter : 406
प्रधानमंत्री कार्यालय
भारतीय विदेश सेवा में 2022 बैच के प्रशिक्षु अधिकारियों ने प्रधानमंत्री से मुलाकात की
प्रधानमंत्री ने प्रशिक्षु अधिकारियों के साथ विस्तृत बातचीत की, इस दौरान उन्होंने प्रशिक्षण के समय की अपनी महत्वपूर्ण सीख भी साझा की
प्रधानमंत्री ने प्रशिक्षु अधिकारियों से आकांक्षी जिला कार्यक्रम की सफलता का अध्ययन करने को कहा, जिससे ग्लोबल साउथ की विकास यात्रा के पथ में सहायता मिल सकती है
प्रधानमंत्री ने प्रशिक्षु अधिकारियों से भारत की जी20 अध्यक्षता के बारे में चर्चा की और उनसे जी20 बैठकों में भाग लेने के उनके अनुभव के बारे में भी जानकारी प्राप्त की
भारतीय विदेश सेवा  में 2022 बैच के प्रशिक्षु अधिकारियों ने आज प्रधानमंत्री श्री नरेन्द्र मोदी से उनके आवास 7, लोक कल्याण मार्ग पर मुलाकात की।
प्रधानमंत्री ने प्रशिक्षु अधिकारियों के साथ विस्तृत बातचीत की और उनसे सरकारी सेवा में शामिल होने के बाद से अब तक के उनके अनुभव के बारे में जानकारी प्राप्त की। प्रशिक्षु अधिकारियों ने अपने प्रशिक्षण के दौरान गांवों के दौरे, भारत दर्शन और सशस्त्र बलों के जुड़ाव सहित अन्य सीखी गई बातों को भी साझा किया। प्रशिक्षु अधिकारियों ने प्रधानमंत्री को जल जीवन मिशन और पीएम आवास योजना जैसी सरकार की कई कल्याणकारी योजनाओं के परिवर्तनकारी प्रभाव के बारे में भी बताया, जिसके असर को उन्होंने प्रत्यक्ष रूप से देखा है।
प्रधानमंत्री ने यह भी बताया कि कल्याणकारी योजनाओं की परिपूर्णता प्राप्त करने पर सरकार का शत प्रतिशत ध्यान केंद्रित है और इसके परिणामस्वरूप बिना किसी भेदभाव के हर जरूरतमंद व्यक्ति तक इनके लाभों को पहुंचाया जा रहा है। उन्होंने प्रशिक्षु अधिकारियों से आकांक्षी जिला कार्यक्रम के कार्यान्वयन और इसकी सफलता का अध्ययन करने का आग्रह किया क्योंकि यह समझ ग्लोबल साउथ के देशों को उनकी विकास यात्रा के पथ में सहायता करने में मददगार हो सकती है।
प्रधानमंत्री ने प्रशिक्षु अधिकारियों से भारत की जी20 अध्यक्षता के बारे में चर्चा की और उनसे जी20 बैठकों में भाग लेने के उनके अनुभव के बारे में भी जानकारी प्राप्त की। प्रधानमंत्री ने पर्यावरण के मुद्दों के बारे में उल्लेख करते हुए मिशन लाइफ  के बारे में विस्तार से बताया। उन्होंने कहा कि हर किसी व्यक्ति के द्वारा अपनी जीवनशैली में बदलाव करके जलवायु परिवर्तन की समस्या से प्रभावी ढंग से निपटा जा सकता है।
वित्त मंत्रालय
राष्ट्रीय बैंकों के विलय पर वित्त एवं कॉरपोरेट कार्य मंत्री श्रीमती निर्मला सीतारमण का प्रस्तुतिकरण
30.08.2019 वित्त मंत्री के सम्मेलन के प्रस्तुतिकरण का लिंक-
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 188.19 करोड़ से अधिक खुराक दी जा चुकी हैं
- वर्तमान में 16,279 सक्रिय मामले
- वर्तमान सक्रिय मामले 0.04 प्रतिशत
- संक्रमण से मुक्त होने की दर 98.75 प्रतिशत
- बीते 24 घंटे में 2,252 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,25,25,563 हुई
- बीते 24 घंटे में देश में 2,483 नये मामले दर्ज किये गए
- दैनिक पॉजिटिविटी दर 0.58 प्रतिशत
- साप्ताहिक पॉजिटिविटी दर 0.59 प्रतिशत
- अब तक कुल 83.59 करोड़ जांच की गयी, बीते 24 घंटे में 5,05,065 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
श्रम और रोजगार मंत्रालय
श्री भूपेन्द्र यादव ने जोधपुर में 2 से 4 फरवरी को होने वाले पहले रोजगार कार्यसमूह की बैठक की जानकारी मीडिया को दी
श्रम और रोजगार मंत्री श्री भूपेन्द्र यादव ने जोधपुर में 3 से 4 फरवरी, 2023 को होने वाले वाले पहले रोजगार कार्यसमूह की बैठक की जानकारी मीडिया को दी। उन्होंने कहा कि भारत इस साल प्रतिष्ठित जी-20 शिखर सम्मेलन की मेजबानी कर रहा है, जो अंतरराष्ट्रीय आर्थिक सहयोग का प्रमुख मंच है। उन्होंने कहा कि इस आयोजन का महत्त्व इस तथ्य में निहित है कि जी-20 देश, विश्व में सकल घरेलू उत्पाद के लगभग 85%, वैश्विक व्यापार के 3/4 और विश्व जनसंख्या के लगभग दो-तिहाई का प्रतिनिधित्व करते हैं। कार्यक्रमों का विवरण देते हुए श्री यादव ने कहा कि जी-20 की भारतीय अध्यक्षता के तहत रोजगार कार्य समूह के पास सभी के लिए मजबूत, टिकाऊ, संतुलित और रोजगार-समृद्ध विकास के लिए प्राथमिकता वाले श्रम, रोजगार और सामाजिक मुद्दों को उठाने का अधिकार है।
बैठकें निम्नानुसार होंगीः
• पहली ईडब्ल्यूजी बैठक जोधपुर, 2-4 फरवरी, 2023
• दूसरा ईडब्ल्यूजी गुवाहाटी 3 - 5 अप्रैल, 2023
• तीसरा ईडब्ल्यूजी जेनेवा 1 - 2 जून, 2023
• चौथा ईडब्ल्यूजी इंदौर 19 - 20 जुलाई, 2023
जिन तीन विषयगत क्षेत्रों पर विचार-विमर्श होगा, वे हैं:
1. वैश्विक कौशल अंतराल का समाधान करना
2. गिग एंड प्लेटफॉर्म इकोनॉमी एंड सोशल प्रोटेक्शन
3. सामाजिक सुरक्षा का सतत वित्तपोषण
विचार-विमर्श के अपेक्षित परिणामों में कौशल मांग के आकलन के लिए एक अंतर्राष्ट्रीय कौशल गैप मैपिंग पोर्टल, सामान्य वर्गीकरण के साथ कौशल और योग्यता के सामंजस्य के लिए एक रूपरेखा को शामिल किया जायेगा।
गिग और प्लेटफ़ॉर्म कामगारों के लिए सामाजिक सुरक्षा कवच का विस्तार, गिग और प्लेटफ़ॉर्म कार्य के मद्देनजर राष्ट्रीय सांख्यिकीय क्षमता में वृद्धि तथा प्रभावी डेटा संग्रह में सहायता, सामाजिक बीमा एवं कर-वित्तपोषित योजनाओं के आधार पर नीतिगत विकल्प, सामाजिक सुरक्षा और प्राथमिकता वाली नीति के स्थायी वित्तपोषण का ध्यान रखा जायेगा।
भारत, 19 देशों, यूरोपीय संघ और 9 अतिथि देशों तथा 9 क्षेत्रीय और अंतर्राष्ट्रीय संगठनों के 73+ प्रतिनिधियों की मेजबानी कर रहा है।
प्रमुख विचार-विमर्श के साथ, पहले दिन वैश्विक कौशल और योग्यता सामंजस्य, सामान्य कौशल वर्गीकरण के लिए रूपरेखा पर चर्चा करने के लिए एक पैनल चर्चा का आयोजन किया गया है।
आईएलओ, ओईसीडी और आईएसए जैसे अंतर्राष्ट्रीय संगठन, नीति आयोग तथा एमएसडीई, ईपीएफओ जैसे भारतीय संस्थान भी विषयों पर अपने विचार साझा करेंगे। जी-20 के सदस्य देशों को भी प्रमुख क्षेत्रों पर अपने विचार साझा करने के लिए आमंत्रित किया जायेगा।
रेल मंत्रालय
सुरक्षा रेलवे के परिचालन का केंद्रित क्षेत्र है और किसी को भी उस मोर्चे पर लापरवाही नहीं बरतने दी जाएगी - श्री पीयूष गोयल
श्री गोयल ने रेलवे अधिकारियों से सुरक्षा उल्लंघनों के मूल कारण पर ध्यान केंद्रित करने और सुरक्षा अभियान चलाने की सलाह दी
श्री पीयूष गोयल ने रेलवे अधिकारियों को ट्रेनों में ध्रूमपान के खिलाफ यात्रियों को जागरूक करने की दिशा में सक्रिय कदम उठाने का निर्देश दिया
ट्रेन में धूम्रपान कर दूसरों को जोखिम में डालने वाले यात्रियों पर भी सख्ती करने की जरूरत है
ट्रेन के कोचों के निर्माण में इस्तेमाल की जाने वाली सामग्रियों का गुणवत्ता अच्छे से अच्छी हो, इसे भी सुनिश्चित करने के आवश्यकता है
“सुरक्षा रेलवे की परिचालन का केंद्रित क्षेत्र है और किसी को भी उस मोर्चे पर लापरवाही नहीं बरतने दी जाएगी। सभी संबंधित लोगों को गाड़ियों को चलाने में जरूरी सुरक्षा उपायों की गहन समीक्षा और बार-बार निगरानी करनी चाहिए” यह बातें केंद्रीय रेल, वाणिज्य और उद्योग और उपभोक्ता मामले, खाद्य और सार्वजनिक वितरण मंत्री श्री पीयूष गोयल ने आज "सुरक्षा उपायों" पर रेलवे के बोर्ड सदस्यों और क्षेत्रीय महाप्रबंधकों के साथ ही हुई एक समीक्षा बैठक में कहीं है।
सुरक्षा मामलों की समीक्षा करते हुए मंत्री ने आग जैसे खतरों से बचाव के उपायों और सिग्नल, क्रॉसिंग की सतर्कता पर जरूरी ध्यान देने की सलाह दी। उन्होंने अधिकारियों को सुरक्षा उल्लंघनों के मूल कारणों के विश्लेषण पर ध्यान केंद्रित करने को कहा और एक सुरक्षा अभियान शुरू करने की सलाह दी।
श्री पीयूष गोयल ने रेलवे अधिकारियों को ट्रेनों में ध्रूमपान के खिलाफ यात्रियों को जागरूक करने की दिशा में सक्रिय कदम उठाने का निर्देश दिया। साथ ही उन्होंने कहा ट्रेन में धूम्रपान कर दूसरों को जोखिम में डालने वाले यात्रियों पर भी सख्ती करने की जरूरत है।
माननीय मंत्री ने कहा ट्रेन के कोचों के निर्माण में इस्तेमाल की जाने वाली सामग्रियों की गुणवत्ता अच्छे से अच्छी हो इसे भी सुनिश्चित करने के आवश्यकता है
यह ध्यान देने की बात है कि पिछले 3 वर्षों में भारतीय रेलवे के सुरक्षा प्रदर्शन में तेजी से सुधार हुआ है। ऐसा मिशन मोड में उठाएं गए सुरक्षा कदमों की वजह से हुआ है। जो निम्नलिखित हैं:
 जनवरी 2019 से ब्रॉड गेज लाइन पर मानवरहित क्रॉसिंग खत्म
 मानव संचालित क्रॉसिंग गेट की तेजी से समाप्ति
 पुलों का पुनर्निर्माण
 ट्रैक का नवीनीकरण
 जनवरी 2018 से आईसीएफ कोच का उत्पादन बंद किया गया और कहीं ज्यादा सुरक्षित एलएचबी कोच का निर्माण किया जा रहा है।
 पुराने मैकेनिकल सिग्नलिंग प्रणाली के स्थान पर इलेक्ट्रॉनिक सिग्नलिंग को तेजी से स्थापित करना
 स्वदेशी ट्रेन टक्कर बचाव प्रणाली को शुरू करना
8) ट्रैक और पुलों का मशीनीकृत रखरखाव और निरीक्षण
 लोकोमोटिव पायलटों का सिम्युलेटर आधारित प्रशिक्षण
स्वास्थ्य एवं परिवार कल्याण मंत्रालय
कोविड-19 टीकाकरण-59वां दिन
भारत ने 3.17 करोड़ से अधिक टीकाकरण के साथ एक महत्वपूर्ण शिखर को पार किया
आज शाम 7 बजे तक 18.63 लाख वैक्सीन की डोज दी गई
भारत ने कोविड-19 महामारी के खिलाफ अपनी लड़ाई में एक महत्वपूर्ण मील का पत्थर तय कर लिया है। दुनिया के सबसे बड़े टीकाकरण कार्यक्रम में, देश में कोविड-19 वैक्सीन की कुल डोज आज 3.17 करोड़ को पार कर गई है।
आज शाम 7 बजे तक अनंतिम रिपोर्ट के अनुसार कुल 3,17,71,661 वैक्सीन डोज दी गई हैं।
इनमें 74,08,521 एचसीडब्ल्यू, जिसने पहली डोज ली है और 43,97,613 एचसीडब्ल्यू, जिन्होंने दूसरी डोज ली है, 74,26,479 एफएलडब्ल्यू , 13,23,527 एफएलडब्ल्यू , 45 वर्ष और उससे अधिक उम्र के 16,96,497 लाभार्थी तथा विशिष्ट सह-रुग्णताएं एवं 60 वर्ष से अधिक उम्र के 95,19,024 लाभार्थी शामिल हैं।
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष के बीच संक्रमित लोगों से संपर्क वाले
|
|
60 वर्ष से अधिक उम्र
|
|
प्रथम डोज
|
|
दूसरी डोज
|
|
प्रथम डोज
|
|
दूसरी डोज
|
|
प्रथम डोज
|
|
प्रथम डोज
|
|
74,08,521
|
|
43,97,613
|
|
74,26,479
|
|
13,23,527
|
|
16,96,497
|
|
95,19,024
नीचे दिया गया ग्राफ लाभार्थियों को दी गई तिथिवार कुल टीकाकरण डोज को दर्शाता है।
राष्ट्रव्यापी कोविड-19 टीकाकरण के 59वें दिन आज शाम 7 बजे तक कुल 18,63,623 वैक्सीन की डोज दी गई। इनमें से 15,98,136 लाभार्थियों को पहली डोज के लिए टीका लगाया गया था और 2,65,487 एचसीडब्ल्यू और एफएलडब्ल्यू को अस्थायी रिपोर्ट के अनुसार टीके की दूसरी डोज दी गई थी। आज देर रात तक अंतिम रिपोर्ट तैयार हो जाएगी।
|
|
तिथि: 15 मार्च,2021
|
|
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष के बीच संक्रमित लोगों से संपर्क वाले
|
|
60 वर्ष से अधिक उम्र
|
|
कुल उपलब्धि
|
|
|
|
प्रथम डोज
|
|
दूसरी डोज
|
|
प्रथम डोज
|
|
दूसरी डोज
|
|
प्रथम डोज
|
|
प्रथम डोज
|
|
प्रथम डोज
|
|
दूसरी डोज
|
|
52,766
|
|
92,495
|
|
86,056
|
|
1,72,992
|
|
2,32,483
|
|
12,26,831
|
|
15,98,136
|
|
2,65,487
|
||
||
||
||
||
||
||
||
|
एमजी/एएम/एसकेएस/एसके
(Visitor Counter : 161
स्वास्थ्य एवं परिवार कल्याण मंत्रालय
‘इट राइट, स्टे फिट, तभी इंडिया सुपर फिट’ : डॉ. हर्ष वर्धन
‘इट राइट इंडिया मूवमेंट’ के रूप में नई स्वस्थ भोजन पहल की शुरुआत की
भारतीय खाद्य संरक्षा एवं मानक प्राधिकरण  के इट राइट इंडिया मूवमेंट की शुरुआत करते हुए केन्द्रीय स्वास्थ्य एवं परिवार कल्याण मंत्री डॉ. हर्ष वर्धन ने ‘इट राइट, स्टे फिट, तभी इंडिया सुपर फिट’ का नारा दिया। भोजन और फिटनेस के माध्यम से नागरिकों को केंद्र में रखते हुए एक स्वास्थ्य आंदोलन के रूप में यह स्वस्थ खान-पान की एक नई पहल है। पांच दिनों तक आयोजित ‘दक्षिण-पूर्व एशिया के लिए विश्व स्वास्थ्य संगठन क्षेत्रीय समिति के 72वें अधिवेशन’ के साथ-साथ आज नई दिल्ली में एक कार्यक्रम में स्वास्थ्य मंत्री ने नई लोगो और टैगलाइन ‘सही भोजन, बेहतर जीवन’ जारी करके ‘इट राइट इंडिया’ नामक अभियान शुरू किया। स्वास्थ्य एवं परिवार कल्याण मंत्रालय में सचिव श्रीमती प्रीति सूदन, विश्व स्वास्थ्य संगठन दक्षिण-पूर्व एशिया क्षेत्र की क्षेत्रीय निदेशक डॉ. पूनम क्षेत्रपाल सिंह, एफएसएसएआई की अध्यक्ष सुश्री रीता तेवतिया और एफएसएसएआई के मुख्य कार्यकारी अधिकारी श्री पवन अग्रवाल भी कार्यक्रम में उपस्थित थे।
डॉ. हर्ष वर्धन ने कहा कि समाचार माध्यमों, खाद्य उत्पादकों, उपभोक्ताओं और अन्य हितधारकों के साथ-साथ समाज के सभी हिस्सों के सक्रिय समर्थन और भागीदारी से यह एक देशव्यापी आंदोलन बन सकता है। पोषण के ईद-गिर्द मुद्दे पर एक जन आंदोलन के महत्व के बारे में चर्चा करते हुए, डॉ. हर्ष वर्धन ने कहा कि यह प्रधानमंत्री श्री नरेन्द्र मोदी के दृष्टिकोण का एक हिस्सा है। पूरे देश में सितंबर माह को ‘पोषण माह’ के रूप में मनाया जा रहा है। स्वस्थ भोजन के प्रति लोगों को संवेदनशील बनाना, जनसंख्या के कुछ हिस्से में कुपोषण/अल्प पोषण और मोटापे की समस्या का समाधान करना तथा कुपोषण-मुक्त भारत के लिए एक जोरदार अभियान चलाना इसका उद्देश्य है। डॉ. हर्ष वर्धन ने कहा कि इस आंदोलन का लक्ष्य पोषण अभियान, आयुष्मान भारत योजना और स्वच्छ भारत अभियान जैसे सरकार के फ्लैगशिप जन स्वास्थ्य कार्यक्रमों के बल पर एक नये भारत का निर्माण करना है, जिसे हमारे प्रधानमंत्री 2022 तक सभी नागरिकों के लिए पूरा करना चाहते हैं।
विश्व स्वास्थ्य संगठन दक्षिण-पूर्व एशिया क्षेत्र की क्षेत्रीय निदेशक डॉ. पूनम क्षेत्रपाल सिंह ने भी कार्यक्रम को संबोधित किया। कार्यक्रम में डॉ. हर्ष वर्धन ने इट राइट इंडिया का नया लोगो भी जारी किया।